stanford-oval/wikipedia huggingface dataset:
Nathalie Santer

| Nathalie Santer> Henkilötiedot |
| --- | --- |
Syntynyt: 28. maaliskuuta 1972 San Candido, Italia
Ammatti:  ampumahiihtäjä
Ampumahiihtäjä
Pituus:  172  cm
Paino:  57 kg
Laji:  ampumahiihto
Aiheesta muualla
IBU
Nathalie Santer (s. 28. maaliskuuta 1972 San Candido, Italia) on italialainen ampumahiihtäjä, joka on kaudesta 2006–2007 edustanut Belgiaa. Santer on voittanut urallaan kolme maailmancupin osakilpailua, joista kaksi tuli kaudella 1993–1994, jolloin hän tuli maailmancupin kokonaiskilpailussa toiseksi. Hänen kolmas voittonsa tuli vuonna 2000, kun hän voitti Ruhpoldingin sprintin.
Santerin suvussa on paljon urheilijoita, sillä hänen siskonsa Saskia, joka kilpailee ampumahiihdossa ja Stephanie, joka kilpailee maastohiihdossa, ovat kumpikin menestyneet urillaan.
Nathalie Santer oli vuosina 2006–2012 naimisissa ampumahiihtäjä Ole Einar Bjørndalenin kanssa.
Aiheesta muualla

Nathalie Santer Kansainvälinen ampumahiihtoliitto (IBU). (englanniksi)
Nancy Telfer

Nancy Ellen Telfer (o.s. Linsey; s. 8. toukokuuta 1950 Brampton, Ontario) on kanadalainen säveltäjä ja kuoronjohtaja. Opetettuaan musiikkia, näyttämötaiteita ja erityisopetusta vuosina 1972–1976 hän lähti Länsi-Ontarion yliopistoon opiskelemaan musiikkia. Valmistuttuaan vuonna 1979 musiikin kandidaatin arvolla hän on kehittynyt yhdeksi Kanadan tuotteliaimmista säveltäjistä. Hänet tunnetaan parhaiten mielikuvituksellisista kuoroteoksistaan, mutta hän on kirjoittanut myös laulusolisteille ja soitinkokoonpanoille. Monet hänen sadoista sävellyksistään ovat julkaistuja ja laajalti esitettyjä.
Telfer on kansainvälisesti kysytty kuoronjohtaja. Hän on julkaissut myös kuorolaulannan opaskirjoja. Näitä ovat Successful Sight Singing (1992, 1993), Successful Warmups (1995, 1996), Singing in Tune (2002), Singing High Pitches with Ease (2002) ja Successful Performing (2005). Monet näistä kirjoista ovat saatavilla myös muille kielille käännettyinä.
Navigaattorit

Navigaattorit ry oli kristillinen palvelujärjestö, joka toimi Suomessa lähinnä korkeakouluopiskelijoiden parissa vuosina 1970–1995. Järjestö edusti evankelikaalista tunnustustenvälistä liikettä. Kansainvälisen Navigators-järjestön perusti amerikkalainen Dawson Trotman. Palvellessaan toisen maailmansodan aikana Yhdysvaltain laivastossa hän alkoi pitää merisotilaille raamattupiirejä, mistä järjestö sai nimensä.
Suomessa Navigaattorien toiminnan aloitti amerikkalainen Tom Heeb vuonna 1970. Toiminta keskittyi lähinnä korkeakouluopiskelijoiden pariin korkeakoulupaikkakunnilla, mutta myös koululaistyö oli merkittävää. Pojille järjestettiin Kotkakallio-leirejä yhdessä Kansan Raamattuseuran kanssa. Lisäksi harjoitettiin julkaisutoimintaa.
Navigaattorien toiminta Suomessa päättyi vuonna 1995, mutta kansainvälisesti toiminta jatkuu edelleen. Toimintaa on muun muassa Ruotsissa, Norjassa ja Virossa. Järjestön päämaja on Colorado Springsissä Yhdysvalloissa.
Aiheesta muualla

Navigaattorien kansainvälinen kotisivu (Arkistoitu – Internet Archive)
Musta persialainen

Liika auringon valo haalistaa mustan persialaisen turkkia
Musta persialainen on persialaisen yksi vanhimpia ja alkuperäisimpiä muunnoksia. Sillä on ehkä persialaisen muunnoksista pisin historia, ja se on ensimmäisiä virallisesti hyväksyttyjä värejä. Rotua on vaikea kasvattaa, sillä täydellisen näyttelykissan turkki on täysin musta, jossa ei ole ruskehtavaa tai harmahtavaa tai mitään kuviointeja.
Historia

Historian aluilta ei ole selviä tietoja, mutta mustassa persialaisessa oli alun perin angorakissojen piirteitä, jotka on jalostuksella hävitetty. Rodun kehitys keskeytyi toisen maailmansodan aikana Euroopassa, mutta Yhdysvalloissa jalostus jatkui. Ehkä siksi en onkin saanut siellä kolme kertaa Vuoden kissan arvon.
Rakenne

Vartalo on lyhyt ja tanakka. Hartiat ovat leveät ja kauluri tuuhea.
Jalat ovat lyhyet, tukevat ja tuuhean karvan peittämät.
Häntä on melko lyhyt ja tuuhea.
Tassut ovat isot ja pyöreät. Polkuanturat mustat tai mustanruskeat.
Pää on pyöreä ja leveä, litteässä kuonossa musta nenänpää. Posket ovat täyteläiset.
Korvat ovat pienet ja pyöreäkärkiset. Korvien päissä on tupsut.
Silmät ovat suuret ja pyöreät, väri keltainen tai kuparinhohtoinen oranssi.
Turkin tulee olla kiiltävä ja sysimusta, kuvioita tai muita sävyjä ei hyväksytä. Peitinkarvat ovat hyvin pitkät (jopa 12,5 cm) ja aluskarvat pitkät.
Luonne

Musta persialainen on luotettava ja ystävällinen seuralainen, vieraisiin se voi suhtautua epäillen. Musta persialainen on vilkkaampi ja touhukkaampi kuin valkoinen persialainen.
Nancy Storace

Nancy Storace
Anna Selina "Nancy" Storace (1765 Lontoo – 1817) oli brittiläinen ooppera- ja konserttilaulaja, äänialaltaan sopraano.
Storace syntyi italialaisen kontrabasistin ja englantilaisnaisen tyttärenä. Hän sai opetusta kastraattilaulaja Venanzio Rauzzinilta. 13-vuotiaana hän matkusti vanhempineen Italiaan vanhemman veljensä Stephen Storacen luokse; tämä oli opiskelemassa sävellystä Napolissa. Nancy Storace esiintyi ensimmäisen kerran pääroolin laulajana Firenzessä 15-vuotiaana. Vuonna 1783 hän esiintyi Rosinan roolissa Giovanni Paisiellon oopperan Sevillan parturi tuotannossa Wienissä. Vuonna 1784 Itävallan keisari Joosef II haki Italiasta laulajia Wieniin perustettuun italialaisen oopperan yhtiöön. Storace sai kiinnityksen ja matkusti Wieniin veljensä sekä äitinsä kanssa. Hän meni naimisiin viulisti-säveltäjä John Fisherin kanssa, mutta mies oli huomattavan väkivaltainen ja joutuikin karkotetuksi kaupungista keisarillisella päätöksellä. Laulaessaan veljensä Stephenin oopperan kantaesityksessä Nancy Storace menetti äänensä eikä kyennyt laulamaan viiteen kuukauteen. Hän huomasi olevansa raskaana ja vaikka lapsi syntyi, tämä kuoli kuukauden ikäisenä. Antonio Salieri, Wolfgang Amadeus Mozart ja säveltäjä Cornetti sävelsivät yhteistyössä kantaatin (Per la ricuperata salute di Ofelia) Nancyn toipumisen kunniaksi.
Mozart, joka oli ensimmäisen kerran tavannut Nancyn tämän tehdessä Wienin-debyyttinsä Salierin La scuola de' gelosi -oopperan esityksessä, ihastui tähän heti taiteilijana. Myös suhteesta kaksikon välillä kiersi huhuja. Storace toimi innoittajana Susannan hahmolle Mozartin oopperassa Figaron häät. Storace tulkitsi roolin teoksen kantaesityksessä 1. toukokuuta 1786. Seuraavana vuonna hän palasi Lontooseen. Mozart sävelsi tälle läksiäislahjaksi konserttiaarian Ch'io mi scordi di te? ja säesti laulun pianolla Storacen lähdön aattona. Tämän jälkeen Storace ja Mozart eivät enää toisiaan tavanneet. Mozart kuitenkin kirjoitti sopraanolle säännöllisesti, ja Storacen on usein arveltu inspiroineen myös Despinan roolin Così fan tuttessa.
Lontoossa Storace jatkoi uraa konserttilavalla ja oopperatalossa. Hän esiintyi veljensä teoksissa ja teki usein esiintymisiä irlantilaistenori Michael Kellyn kanssa. Kelly oli esiintynyt myös Figaron häiden kantaesityksessä Don Basilion ja Don Curzion rooleissa. Storace kutsui Mozartin Lontooseen oopperan säveltämisen merkeissä, mutta säveltäjä oli liian sairas lähteäkseen. Mozartin kuolinyönä Storace itse sai aivoverenvuodon. Hän selviytyi ja lähti uuden rakastajansa, yksitoista vuotta itseään nuoremman tenorin kanssa Euroopan-kiertueelle. Pari esiintyi Napoleon Bonaparten, Joséphine de Beauharnaisin, Horatio Nelsonin ja Emma Hamiltonin edessä. Aivoverenkiertohäiriö aiheutti vuonna 1817 Storacen kuoleman. Hänen hautajaisensa pidettiin 2. syyskuuta 1817.
Miska Kangasniemi

| Miska Kangasniemi |
| --- | --- |

Henkilötiedot
Syntynyt: 6. tammikuuta 1975 (ikä 49) Jyväskylä, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  85 kg
Pelinumero:  33
Pelaajaura
Pääsarjaura:  1994–2009
Aik. seurat:  JYP (SM-liiga) Malmö Redhawks (Elitserien) Tappara (SM-liiga)
| Mitalit> Maa:   Suomi.Miesten jääkiekko.Jääkiekon SM-liiga  | Mitalit> Maa:   Suomi.Miesten jääkiekko.Jääkiekon SM-liiga  | Mitalit> Maa:   Suomi.Miesten jääkiekko.Jääkiekon SM-liiga  | Maa:   Suomi> Miesten jääkiekko. |
| --- | --- | --- | --- |
|  Hopeaa | SML | 2000–2001, 2001–2002 |  |
|  Kultaa | SML | 2002–2003 |  |
Miska Kangasniemi (s. 6. tammikuuta 1975 Jyväskylä) on suomalainen entinen jääkiekkoilija.
Seurajoukkueura

Kangasniemi on Jyväskylän kiekkokoulun kasvatti. Junioriuran jälkeen hän nousi liigamiehistöön kaudeksi 1994–1995. Hän pelasi neljä kautta liigaa JYPissä ennen kuin siirtyi kaudeksi 1998–1999 Tapparaan, jossa vietti seuraavat kuusi kautta. Kaudet 2004–2005 ja 2005–2006 Kangasniemi pelasi Ruotsissa Malmö Redhawksissa. Ruotsista hän siirtyi JYPiin kahdeksi kaudeksi. Kaudeksi 2008–2009 hän siirtyi jälleen Tapparaan. Kauden jälkeen Kangasniemi lopetti uransa.
Maajoukkueura

Kangasniemi on pelannut 12 maaottelua aikuisten maajoukkueessa ja 12 nuorten maajoukkueessa. Nuorten maajoukkuekaudella 1994–1995 hän oli mukana myös alle 20-vuotiaiden MM-kisoissa. Kaudella 1996–1997 Kangasniemi pelasi kaksi B-maaottelua. A-maajoukkueeseen hän nousi ensimmäistä kertaa kaudella 2000–2001 ja pelasi muutaman A-maaottelun sitä seuraavallakin kaudella.
Tilastoja

1. ottelu SM-liigassa: 2.10.1994 JYP–TuTo
1. syöttöpiste SM-liigassa: 23.10.1994 Ilves–JYP
1. maali SM-liigassa: 10.12.1994 JYP–HIFK
1. ottelu Tapparassa: 17.9.1998 SaiPa–Tappara
1. maali Tapparassa: 6.10.1998 Jokerit–Tappara
1. syöttöpiste Tapparassa: 27.10.1998 Blues–Tappara
Omakohtainen kausiennätys SM-liigassa

Eniten pisteitä: 11 pistettä (1999–2000)
Eniten maaleja: 3 maalia (2003–2004)
Eniten syöttöjä 8 syöttöä (1999–2000)
Omakohtainen otteluennätys SM-liigassa

Eniten pisteitä: 1+3=4 (2.1.2001 Tappara–Kärpät)
Eniten maaleja: 1 maali
Eniten syöttöjä: 3 syöttöä
3. pisteen otteluita: 2kpl
Uratilastot

Yht. SM-liiga 	      573    28 + 61 = 89    751 	   53      1 + 5 = 6    69
Yht. Tappara 	         304 	17 + 29 = 46 	387 	      39      1 + 4 = 5    49
Yht. Elitserien 	 48 	1 + 4 = 5 	50 	  					
Yht. Nuorten SM-liiga 	 40 	2 + 3 = 5 	62 	       9      1 + 3 = 4    16
Yht. A-maajoukkue 	 10 	0 + 0 = 0 	14 						
Yht. B-maajoukkue 	  2 	0 + 0 = 0 	0 						
Yht. Nuorten maajoukkue  12 	0 + 0 = 0 	6 	20MM   7      0 + 0 = 0     2
Naruto Shippūden: Narutimate Accel

| Naruto Shippūden: Narutimate Accel |
| --- | --- |

Kehittäjä:  CyberConnect2
Julkaisija:  Bandai NA Namco Bandai Games
Säveltäjä:  Chikayo Fukuda
Pelisarja:  Naruto: Ultimate Ninja
Julkaistu:  JP 5. huhtikuuta 2007 NA 24. maaliskuuta 2009 EU 1. toukokuuta 2009 AUS 7. toukokuuta 2009
Lajityyppi:  taistelupeli, roolipeli
Pelimuoto:  yksinpeli, moninpeli
Ikäluokitus:  CERO: A ESRB: T   PEGI: 12
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK        : 
Naruto Shippūden: Narutimate Accel (jap. ＮＡＲＵＴＯ－ナルト－ 疾風伝 ナルティメットアクセル, Naruto Shippūden: Narutimetto Akuseru, myös nimellä Naruto Shippūden: Ultimate Ninja 4) on CyberConnect2:n kehittämä ja Namcon julkaisema tappelupeli, joka perustuu Masashi Kishimoton anime- ja mangasarja Narutoon. Se on Ultimate Ninja-pelisarjan neljäs osa ja niistä ensimmäinen, joka perustuu uuteen Naruto Shippūden animesarjaan.
Peli esiteltiin ensimmäisen kerran Weekly Shonen Jump -lehdessä animesarjan ohella.
Pelihahmot

Naruto Uzumaki
Sakura Haruno
Kakashi Hatake
Shikamaru Nara
Rock Lee
Neji Hyuga
Tenten
Might Guy
Gaara
Kankuro
Temari
Itachi Uchiha
Kisame Hoshigaki
Deidara
Sasori
Aiheesta muualla

Pelin viralliset sivut
Muut on jo menneet

| Muut on jo menneet Pimeys |
| --- | --- | --- |

Studioalbumin tiedot
 Julkaistu: 10. toukokuuta 2013
 Formaatti: CD, digitaalinen
 Tyylilaji: pop rock, indie rock
 Kesto: 40.44
 Levy-yhtiö: M.Dulor
Listasijoitukset
  Suomen virallinen lista: 48.
Pimeyden muut julkaisut
|   | Muut on jo menneet 2013 | Aika tihentyy 2015 |
Muut on jo menneet on rockyhtye Pimeyden esikoisalbumi, joka julkaistiin 10. toukokuuta 2013 levymerkillä M.Dulor. Se debytoi Suomen virallisen listan sijalla 48.
Vastaanotto

Albumi sai erinomaisen vastaanoton. Se nousi sekä Rumban että Soundin kriitikkojen vuosiäänestysten kärkisijoille, ja siitä povattiin tulevaisuuden suurta nimeä edeltävien lisäksi myös Helsingin Sanomien Nyt-liitteessä sekä verkkomedia Nuorgamissa. Soundin Ville Hartikainen antoi albumille neljä tähteä viidestä, ja sanoi kappaleiden surumielisyyden sekä vinon arkirealismin pitävän kuuntelijan mielenkiinnon yllä, sekä piti niin sävellyksiä kuin sovituksia hyvin kauniina. Verkkomedia Nuorgam antoi albumille arvosanan 85/100, ja sanoi albumin olevan esikoisjulkaisuksi ”lähes naurettavan kova”, joka ei sisällä harhalaukauksia ja on tehty itsevarmalla otteella, ja epäili albumin valmistelun vieneen kohtalaisesti aikaa. Rytmin Eero Tarmo antoi albumille täydet viisi tähteä. Hän kuvaili albumia täydellisen epätäydelliseksi, ja kehui sitä elämänmakuiseksi ja aidoksi teokseksi, sekä kehui yhtyeen soitannan saumattomuutta.
Kappaleet

Pimeys – 4.07
Rakennukset – 3.07
Igor, Boris, Hugo ja mä – 3.17
Elämä kiinnostaa – 2.45
Asema – 4.16
Näin sinut unessa – 3.50
Helsinki – 4.31
Siitä on jo kauan – 4.07
Kunnia – 3.45
Veli – 4.25
Katalonia – 2.34
Kokoonpano

Joel Mäkinen – laulu, kosketinsoittimet
Pekka Nisu – laulu, kitara
Jukkis Virtanen – basso
Tuomo Laakso – rummut
Arvostelut

Nuorgam: 85/100
Rytmi:
Soundi:
Nenon piirikunta

| Nenon piirikunta Neno District |
| --- | --- |
Valtio:  Malawi
Alue:  Eteläinen
Hallinto:  
 – hallinnollinen keskus:  Neno
Pinta-ala  ():  1 469 km²
Väkiluku (2008)  ():  107 300
 – väestötiheys:  73 as./km²
Lyhenteet:  
 – ISO 3166:  MW-NE
Nenon piirikunta on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja on muodotettu vuonna 2003 lohkaisemalla koillisosa Mwanzan piirikunnasta uudeksi piirikunnaksi. Nenon piirikunta rajoittuu lännessä Mozambikiin ja Mwanzan piirikuntaan. Pohjoisessa naapurina on Ntcheun ja Balakan sekä idässä Zomban ja Blantyren piirikunnat. .  Piirikunnan hallinnollinen keskus on Nenon taajama.
Nenon piirikunnan sijainti Malawin kartalla.
Piirikunnan pinta-ala on 1 469 neliökilometriä. Väkiluku on kehittynyt väestönlaskentojen mukaan seuraavasti: 61 200 as. (1987), 74 800 as. (1998) ja 107 300 as. (2008). Vuoden 2014 väkilukuarvio oli 143 824 asukasta.
Aiheesta muualla

Current Members of Parliament (some from the constituencies of Neno district) (Arkistoitu – Internet Archive) (englanniksi) (parliament.gov.mw)
Naruto Shippūden: Gekitou Ninja Taisen EX

| Naruto Shippūden: Gekitou Ninja Taisen EX |
| --- | --- |
Kehittäjä:  Tomy/Eighting
Julkaisija:  ?
Pelisarja:  Naruto Shippūden: Gekitō Ninja Taisen! EX
Julkaistu:   22. helmikuuta 2007
Lajityyppi:  tappelu
Pelimuoto:  yksinpeli, moninpeli
Alusta:  Wii
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Naruto Shippūden: Gekitou Ninja Taisen EX on Clash of Ninja -pelisarjan viides osa. Se perustuu Masashi Kishimoton anime- ja mangasarja Narutoon ja etenkin uuteen Naruto: Shippūden -animesarjaan. Peli tullaan julkaisemaanmilloin? Wiille ja on luvattu, että se tulisi käyttämään Wii Remoten ominaisuuksia ainakin jollain tavoin.
Varmistetut pelihahmot

Naruto Uzumaki
Sakura Haruno
Kakashi Hatake
Rock Lee
Neji Hyuga
Tenten
Gai Maito
Gaara
Kankuro
Temari
Itachi Uchiha
Kisame Hoshigaki
Deidara
Sasori
Huom. Pelihahmojen nimet on kirjoitettu länsimaisessa etunimi-sukunimi järjestyksessä japanilaisen sijasta.
Aiheesta muualla

Pelin viralliset sivut (Arkistoitu – Internet Archive)
Narrow Stairs

| Narrow Stairs Death Cab for Cutie |
| --- | --- | --- |

Studioalbumin tiedot
 Äänitetty : 2007
 Julkaistu:  12. toukokuuta 2008    12. toukokuuta 2008
 Tyylilaji: alternative rock, indie rock
 Kesto: 44.50
 Levy-yhtiö: Atlantic
Listasijoitukset
  Billboard 200: 1.
Death Cab for Cutien muut julkaisut
| Plans 2005 | Narrow Stairs 2008 | The Open Door EP 2009 |
Narrow Stairs on Death Cab for Cutien, yhdysvaltalaisen alternative rock -yhtyeen kuudes studioalbumi. Se julkaistiin Britanniassa 12. toukokuuta 2008 ja Yhdysvalloissa 13. toukokuuta 2008.
Albumi debytoi Yhdysvalloissa Billboard 200 -listan ensimmäisellä sijalla.
Kappaleet

Kaikki kappaleet kirjoittanut Ben Gibbard ellei toisin mainittu.
Bixby Canyon Bridge – 5.15
I Will Possess Your Heart – 8.35 (säv. Gibbard, Harmer, McGerr, Walla)
No Sunlight – 2.40 (säv. Gibbard, Walla)
Cath... – 3.50
Talking Bird – 3.23
You Can Do Better Than Me – 1.59
Grapevine Fires – 4.09 (säv. Gibbard, Harmer, McGerr)
Your New Twin Sized Bed – 3.06 (säv. Gibbard, Harmer)
Long Division – 3.50 (säv. Gibbard, Harmer, Walla)
Pity and Fear – 4.21
The Ice Is Getting Thinner – 3.45 (säv. Gibbard, Walla)
Kokoonpano

Ben Gibbard – laulu, rytmikitara, piano, kosketinsoitin, rummut, rumpukone
Nick Harmer – basso, taustalaulu
Jason McGerr – rummut, lyömäsoittimet
Chris Walla – soolokitara, sekvensseri, taustalaulu, piano, kosketinsoitin
Arvostelut

Metacritic: 73/100
Allmusic:
Entertainment Weekly: B
Pitchfork: 6.0/10
Soundi:
Narri (sarjakuvahahmo)

| Narri |
| --- | --- |
 Narri, pilaileva kiusankappale
Kustantamo:  Marvel
Ensiesiintyminen:  Daredevil #42 (heinäkuu 1968)
Henkilötiedot
Oikea nimi:  (I) Jonathan Powers,  (II) Jody Putt
Status:  (II) Kuollut
Pituus:  (I) 184 cm
Paino:  (I) 86 kg
Ryhmäsidokset:  (I) Ukonnuolet
Voimat:  Taitava lähitaistelija, voimistelija ja miekkailija
Narri on nimi, jota Marvel-kustantamon sarjakuvissa käytetään kahdesta eri roistosta. Narrin ensiesiintyminen tapahtui Daredevil-lehden numerossa 42 (1968).
Suomessa Narri esiintyi ensimmäisen kerran MEGA-lehden ensimmäisessä numerossa (2003).
Historia > Narri I

Jonathan Powers oli epäonninen näyttelijä, joka viimein sai suuremman roolin Cyrano de Bergerac -näytelmässä. Ensimmäisen näytöksen jälkeen kriitikot musersivat Powersin suorituksen, yleisö ei pitänyt hänestä ja jopa näyttelijätoverit hyljeksivät häntä. Niinpä Powers erotettiin vain yhden esityksen jälkeen.
Pakkomielteenomaisesti Powers jatkoi eri taitojensa kehittämistä, joista arveli olevan hyötyä näyttelijänurallaan. Powers harjoitteli aktiivisesti kehonrakennusta ja voimistelua – kaikkea paitsi näyttelemistä. Lopulta Powers palkattiin television lastenohjelmaan nöyryytettäväksi pölvästiksi.
Lukemattomien naamaansa heitettyjen piirakoiden jälkeen Powers päätti, että antaisi epäkiitolliselle yleisölle naurua koko rahan edestä. Hän otti yhteyttä alamaailman aseseppään Tinuriin ja tilasi tältä lukuisia erilaisia aseita ja laitteita. Samalla hän suunnitteli itselleen naurettavan harlekiinimaisen asun ja ryhtyi kutsumaan itseään Narriksi. Lukuisten rikosten jälkeen Daredevil onnistui nappaamaan Narrin ja toimittamaan tämän telkien taakse.
Tämän jälkeen Narri karkasi vankilasta lukuisia kertoja ja taisteli Daredeviliä vastaan vain hävitäkseen joka kerta. Erään kerran Narri yritti palata näyttelijänuralleen, mutta epäonnistui jälleen surkeasti. Palattuaan rikoksen poluille Narri kuitenkin joutui takaisin vankilaan.
Historia > Narri II

Toinen Narri, Jody Putt, ilmaantui pian Powersin epäonnistuneen parannuksen jälkeen. Tämä Narri vastaanotti aseistuksensa oletettavasti Tohtori Doomilta. Moninaisen aseistuksen joukossa oli myös Hulk-robotti.
Tämän ja lukuisten muiden superroistojen avulla Narri yritti suurempia rikoksia, mutta Viitta, Tikari sekä useat muut Kostajat löivät Narrin joukkion.
Sisällissodan aikoihin Narri (II) on kuollut. Tuomari ampui hänet ja Kurpitsalyhdyn kuoliaiksi puolustaessaan Hämähäkkimiestä murhanhimoiselta kaksikolta.
Voimat ja varusteet

Ensimmäisellä Narrilla (Jonathan Powers) ei ollut yliluonnollisia voimia. Hän oli kuitenkin kokenut lähitaistelija, akrobaatti ja miekkailija. Narrin pääasialliset aseet oli teemoitettu erilaisten pilojen mukaan, mutta ne olivat kuitenkin tappavia aseita: esimerkiksi räjähtäviä jonglöörikuulia ja painotettuja jojoja, joilla saattoi tainnuttaa.
Narri ja Kurpitsalyhty kuolevat brutaalisti Tuomarin ampuessa heitä päähän.
Neidonkallio

Neidonkallio (ruots. Jungfruberget) on kylä ja Kirkkonummen keskustan asuinalue Kirkkonummen kunnassa. Neidonkallion asuinrakennukset ovat omakoti- ja rivitaloja. Neidonkalliossa palvelee päiväkoti. Kirkkonummen keskustaan on matkaa vain noin kolme kilometriä. Neidonkalliota ympäröivät Gesterby, Rajakumpu ja Lindal. Neidonkallio muistuttaa suuresti asutukseltaan Laajakalliotaselvennä [lähde? ], joka on myös asuinalue Kirkkonummella.
Mumbain terrori-iskut 2008

| Mumbain terrori-iskut |
| --- | --- |
 Iskujen kohteita Mumbaissa 26.11.2008.
Paikka:  Mumbai, Intia
Ajankohta:  26.–29. marraskuuta 2008   21.30, 26. marraskuuta 2008.–
Kuolleita:  175 (166 siviiliä ja 9 terroristia)
Haavoittuneita:  308
Epäilty/epäillyt:  Lashkar-e-Taiba
Mumbain terrori-iskut 2008 tapahtuivat 26.–29. marraskuuta 2008 Mumbaissa, Intiassa. Islamistiterroristit tekivät kymmenen terrori-iskun sarjan siviili- ja poliisikohteisiin Intian Mumbaissa käyttäen kranaatteja ja automaattiaseita.[lähde? ]
Iskuissa kuoli 175 (mukaan lukien 9 terroristia) ja 308 haavoittui. Kuolleiden joukossa on 13 poliisia, Intian terrorismin vastaisen yksikön johtaja ja ainakin 35 ulkomaiden kansalaista. Iskuissa loukkaantui myös yksi suomalainen. Osa iskuista jatkui useita päiviä terroristien otettua panttivankeja ja taistellessa viranomaisten kanssa. Mumbain poliisi ja Intian turvallisuusjoukot kukistivat lopulta terroristit ja pelastivat satoja ihmisiä. Terroristit olivat pääosin pakistanilaisia nuoria miehiä. Vain yksi terroristi jäi eloon, Azam Arim Kasav. Ainoan eloon jääneen terroristin, Intian ja Yhdysvaltain mukaan he kuuluvat Lashkar-e-Taiba-järjestöön, joka on aiemminkin tehnyt terrori-iskuja Intiaan.[lähde? ]
Iskut

Islamistiterroristit ovat tehneet silloin tällöin terrori-iskuja Mumbaissa jo vuodesta 1993.[lähde? ]
Iskuja tehtiin muun muassa Chhatrapati Shivaji Terminuksen rautatieasemalla, Oberoi Trident- ja Taj Mahal Palace -nimisissä viiden tähden hotelleissa, ravintolassa, poliisin päämajassa, ja Mumbain juutalaisessa keskuksessa. Iskuissa käytettiin AK-47 rynnäkkökivääreitä ja käsikranaatteja. Terroristit ottivat panttivankeja hotelleissa ja juutalaisessa keskuksessa. Terroristien kerrotaan kohdistaneen iskunsa varsinkin länsimaalaisiin ja Israelin juutalaisiin ja etsineen näitä panttivangeikseen, tosin suurin osa kuolleista oli Intian kansalaisia. Erään terroristin kerrotaan vaatineen kaikkien Intiassa vankina olevien mujahideenien vapauttamista vastineeksi omien panttivankiensa vapauttamisesta.[lähde? ]
Viranomaiset joutuivat tulitaisteluihin terroristien kanssa, ja rynnäköivät rakennuksiin, joissa panttivankeja pidettiin. Tulitaistelut jatkuivat vielä 28. päivän iltana. Terroristit sytyttivät useita tulipaloja, muun muassa Taj Mahal Palace -hotelli paloi pahoin. Poliisin päämajaan kohdistuneessa iskussa kuoli myös Mumbain alueen terrorisminvastaisen poliisiyksikön päällikkö Hemant Karkare. Iskussa oli jäänyt yksi terroristi eloon. Isku päättyi 29. marraskuuta 2008.[lähde? ]